Пенчо Славейков
Под голий храст ревнива теменужка…

chitanka.info

Под голий храст ревнива теменужка,

подмамена от слънчеви лъчи,

подала е личенцето си нежно

и ме изнича с тъмни си очи.

И, стори ми се, чух я да ми казва:

аз тебе чаках, ти ме откъсни —

че аз ще съм на твойта свидна дружка

най-мил привет от пролетните дни!

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.